
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 560 

25 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Α2-3031/9.12.2004 
Υπουργικής Απόφασης «Συγκρότηση Νομοπαρα¬ 
σκευαστικής Επιτροπής για την αναθεώρηση και 
τον εκσυγχρονισμό της Νομοθεσίας Αρτοποιίας 


σύμφωνα με το Ν. 2156/1993 (άρθρο 6)». 1 

Διορισμός Συνηγόρου του Καταναλωτή. 2 


Διορισμός του Κάλλια Γεώργιου α) στη θέση του Επι¬ 
στημονικού Διευθυντή του Ερευνητικού Κέντρου 
Βιοϊατρικών Επιστημών «Αλέξανδρος Φλέμιγκ» 
(ΕΚΕΒΕ «Α. Φλέμιγκ») β) ως Προέδρου του Διοικη¬ 
τικού Συμβουλίου αυτού. 3 

Διορισμός του Καραγιάννη Γεώργιου α) στη θέση του 
Γενικού Διευθυντή του Κέντρου Εφαρμογών των 
Τεχνολογιών Επικοινωνίας και Πληροφορίας 
(Κ.Ε.Τ.Ε.Π) β) ως Προέδρου του Διοικητικού Συμ¬ 


βουλίου αυτού. 4 

Διορισμόςτου Κυριακίδη Δημήτριου α) στη θέση του Δι- 
ευθυντήτου Εθνικού Ιδρύματος Ερευνών (ΕΙΕ) β) ως 

Προέδρου του Διοικητικού Συμβουλίου αυτού. 5 

Διορισμός μελών Διοικητικού Συμβουλίου του Οργανι¬ 
σμού Παιδικών και Εφηβικών Βιβλιοθηκών. 6 

Εισαγωγή στη Σχολή Αστυφυλάκων της Ελληνικής 
Αστυνομίας κατόχων πτυχίων του άρθρου 31 παρ. 

1 περ. α'του Ν. 3320/2005 (Α'- 48) κατά τα ακαδη¬ 
μαϊκά έτη 2005-2006, 2006-2007 και 2007-2008 - 
Καθορισμός θέσεων. 7 


ΑΠΟΦΑΣΕΙ Σ 

Αριθ. Α2 -1531 (1) 

Τροποποίηση της υπ’ αριθμ. Α2-3031/9.12.2004 Υπουργι¬ 
κής Απόφασης «Συγκρότηση Νομοπαρασκευαστικής 
Επιτροπής για την αναθεώρηση και τον εκσυγχρονισμό 
της Νομοθεσίας Αρτοποιίας σύμφωνα με το Ν. 2156/ 
1993 (άρθρο 6)». 

Ο ΥΠΟΥΡΓΟΣ ΑΝΑΠΤΥΞΗΣ 
Έχοντας υπόψη: 

1. Τις διατάξεις των: 

α. Ν. 1558/1985 «Κυβέρνηση και Κυβερνητικά όργανα» 
όπως ισχύει. 


β. Του άρθρου 6 του Ν. 2156/1993 Συμπλήρωση του 
Ν. 1703/1987 «Ρύθμιση μισθώσεων κατοικιών» και άλλες 
διατάξεις. 

γ. Π.Δ. 397/1988 «Οργανισμός του Υπουργείου Εμπορί¬ 
ου» όπως ισχύει. 

δ. Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου, στο Υπουργείο Ανάπτυξης», όπως ισχύει μετά την 
έκδοση του Π.Δ. 122/2004 «Ανασύσταση του Υπουργείου 
Τουρισμού». 

ε. Π.Δ. 59/1996 «Σύσταση Γενικής Γραμματείας Εμπορί¬ 
ου στο Υπουργείο Ανάπτυξης». 

στ. Ν. 2065/1992 (ΦΕΚ 113/Α/1992), Άρθρο 65, «Ανα¬ 
μόρφωση της άμεσης φορολογίας και άλλες διατάξεις. 

ζ. Ν. 1338/1983 «Εφαρμογή του Κοινοτικού Δικαίου», 
όπως ισχύει. 

2. Την υπ’ αριθμ. Δ15/Φ 19/Οικ. 4889/24.3.2004 κοινή 
απόφαση του Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου». 

3. Την ανάγκη σύστασης Νομοπαρασκευαστικής Επι¬ 
τροπής για την επεξεργασία και αναθεώρηση της ισχύου- 
σας Νομοθεσίας Αρτοποιίας. 

4. Το από 28.3.2005 Πρακτικό της Νομοπαρασκευαστι¬ 
κής Επιτροπής για την αναθεώρηση και τον εκσυγχρονι¬ 
σμό της Νομοθεσίας Αρτοποιίας, με το οποίο εξουσιοδο¬ 
τούνται μέλη αυτής για την περάτωση του έργου της, 
αποφασίζουμε: 

Α. Τροποποιούμε την υπ’ αριθμ. Α2-3031/9.12.2004 
Απόφαση του Υπουργού Ανάπτυξης «Συγκρότηση Νομο¬ 
παρασκευαστικής Επιτροπής για την αναθεώρηση και τον 
εκσυγχρονισμό της Νομοθεσίας Αρτοποιίας σύμφωνα με 
τον Ν. 2156/1993 (άρθρο 6)» (ΦΕΚ 1900/Β/22.12.2004), 
και παρατείνουμε την προθεσμία περάτωσης του έργου 
της μέχρι 28.4.2005. 

Β. Το έργο της Νομοπαρασκευαστικής Επιτροπής για 
το χρονικό διάστημα από 1 Απριλίου 2005 μέχρι 28 Απρι¬ 
λίου 2005 θα περατωθεί από τα παρακάτω μέλη: 

1. Σινανιώτη Αριστέα, Αναπληρώτρια Καθηγήτρια του 
Πανεπιστημίου Πειραιά, ως Πρόεδρος. 

2. Πανάγος Θεόδωρος, Δικηγόρος, σύμβουλος της Γ.Γ. 
Εμπορίου, ως μέλος. 

3. Λάκκας Δημήτριος, Νομικός Σύμβουλος, του Νομι¬ 
κού Συμβουλίου του Κράτους, ως μέλος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματείς της Επιτροπής παραμένουν οι: 

α) Σταμουλάκη Στυλιανή, υπάλληλο κατηγορίας Π.Ε., 
με βαθμό Δ.Ε., της Δ/νσης Τιμών Τροφίμων Ποτών του 
Υπουργείου Ανάπτυξης και 

β) Γκρίμπα Ευαγγελία, υπάλληλο κατηγορίας Π.Ε., με 
βαθμό Δ.Ε., της Δ/νσης Τιμών Τροφίμων Ποτών του 
Υπουργείου Ανάπτυξης. 

Γ. Κατά τα λοιπά ισχύει η υπ’αριθμ. Α2-3031/9.12.2004 
απόφασή μας, όπως αυτή συμπληρώθηκε και τροποποιή¬ 
θηκε με τις υπ’ αριθμ. Α2-105/20.1.2005 (ΦΕΚ 91/Β/ 
26.1.2005) και Α2-446/ 28.1.2005 (ΦΕΚ 183/Β/11.2.2005) 
Αποφάσεις του Υπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. Β3-154 (2) 

Διορισμός Συνηγόρου του Καταναλωτή. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚΑ137/1985) «Κυ¬ 
βέρνηση - Κυβερνητικά Όργανα» όπως ισχύει. 

2. Τις διατάξεις του Ν. 1599/1986 (ΦΕΚΑ75/1986) «Σχέ¬ 
σεις κράτους - πολίτη» όπως ισχύει. 

3. Τις διατάξεις της παρ. 2 και 5 του άρθρου 2 του 
Ν. 3297/2004 (ΦΕΚ259/Α/2004). 

4. Τις διατάξεις του Π.Δ. 27/1996 (ΦΕΚΑ 19/1996) «Συγ- 
χώνευσητωνΥπουργείωνΤουρισμού Βιομηχανίας-Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης» όπως ισχύει μετά την έκδοση του Π.Δ. 122/2004 
«Ανασύσταση Υπουργείου Τουρισμού» (ΦΕΚ85/Α/2004). 

5. Το Π.Δ. 59/1996 (ΦΕΚ 51/Α/1996) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός αρμοδιοτήτων». 

6. Το Π.Δ. 197/1997 (ΦΕΚ 156/τ.Α/30.7.1997) «Σύσταση 
Γ ενικής Γ ραμματείας Καταναλωτή και καθορισμός των 
αρμοδιοτήτων της». 

7. Την από 13.4.2005 Έκθεση της Ειδικής Μόνιμης Επι¬ 
τροπής Θεσμών και Διαφάνειας της Βουλής των Ελλή¬ 
νων, που διαβιβάστηκε με το υπ’ αριθμ. 947/13.4.2005 έγ¬ 
γραφο της Προέδρου της Βουλής. 

8. Την υπ’ αριθμ. 10/20.4.2005 Πράξη του Υπουργικού 
Συμβουλίου. 

9. Την ανάγκη πλήρωσης της θέσης του Συνηγόρου του 
Καταναλωτή, αποφασίζουμε: 

Διορίζουμε τον Ιωάννη Αδαμόπουλοτου Δημητρίου, Δι¬ 
κηγόρο, στη θέση του Συνηγόρου του Καταναλωτή, με 
θητεία πέντε (5) ετών από την δημοσίευση της παρούσας. 

Οι αποδοχές του καθορίζονται σύμφωνα με τις διατά¬ 
ξεις της υπ’ αριθμ. 2/16671/0022/31.3.2005 (ΦΕΚ 425 Β') 
απόφασης των Υπουργών Οικονομίας και Οικονομικών 
και Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 


Αριθ. 5432 (ΦΟΡ) 424 (3) 

Διορισμός του Κάλλια Γεώργιου α) στη θέση του Επιστη¬ 
μονικού Διευθυντή του Ερευνητικού Κέντρου Βιοϊα- 
τρικών Επιστημών «Αλέξανδρος Φλέμιγκ» (ΕΚΕΒΕ «Α. 
Φλέμιγκ») β) ως Προέδρου του Διοικητικού Συμβουλί¬ 
ου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 9 του Ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚΑ' 13) 

β. της παρ.3 του άρθρου 22 του Ν. 2741/1999 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚΑ' 199). 

γ. της παρ.7 του άρθρου 1 του Ν. 2919/2001 «Σύνδεση 
έρευνας και τεχνολογίας με την παραγωγή και άλλες δια¬ 
τάξεις» (ΦΕΚΑ' 128). 

δ. του Π.Δ. 93/1995 «Ίδρυση ΝΠΙΔ με την επωνυμία 
Ερευνητικό Κέντρο Βιοϊατρικών Επιστημών “Αλέξανδρος 
Φλέμιγκ”» (ΦΕΚΑ'57) όπως έχει τροποποιηθεί μετά Π.Δ. 
362/1995 (ΦΕΚΑ' 193) και 198/1997 (ΦΕΚΑ' 156). 

2. Τα πρακτικά της συνεδρίασης της 18ης Μαρτίου 
2005 του Εθνικού Συμβουλίου Έρευνας και Τεχνολογίας 
(ΕΣΕΤ), αποφασίζουμε: 

Διορίζουμε τον Κάλλια Γεώργιο, Ερευνητή Α' Κέντρου 
Βιοϊατρικής ΦΛΕΜΙΓΚ, α) στη θέση του Επιστημονικού Δι¬ 
ευθυντή του Ερευνητικού Κέντρου Βιοϊατρικών Επιστη¬ 
μών «Αλέξανδρος Φλέμιγκ», με πενταετή θητεία και β) ως 
Πρόεδρο του Διοικητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 5436 (ΦΟΡ) 426 (4) 

Διορισμός του Καραγιάννη Γεωργίου α) στη θέση του Γε¬ 
νικού Διευθυντή του Κέντρου Εφαρμογών των Τεχνο¬ 
λογιών Επικοινωνίας και Πληροφορίας (Κ.Ε.Τ.Ε.Π) 
β) ως Προέδρου του Διοικητικού Συμβουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 9 του Ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚΑ' 13). 

β. της παρ.3 του άρθρου 22 του Ν. 2741/1999 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚΑ'199). 

γ. της παρ.7 του άρθρου 1 του Ν. 2919/2001 «Σύνδεση 
έρευνας και τεχνολογίας με την παραγωγή και άλλες δια¬ 
τάξεις» (ΦΕΚΑ'128). 

δ. του Π.Δ. 145/2003 με θέμα «Σύσταση και λειτουργία 
του Κέντρου Εφαρμογών των Τεχνολογιών Επικοινωνίας 
και Πληροφορίας (Κ.Ε.Τ.Ε.Π)» (ΦΕΚΑ' 121). 

2. Τα πρακτικά της συνεδρίασης της 18ης Μαρτίου 
2005 του Εθνικού Συμβουλίου Έρευνας και Τεχνολογίας 
(ΕΣΕΤ), αποφασίζουμε: 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7835 


Διορίζουμε τον Καραγιάννη Γεώργιο, Καθηγητή Τμήμα¬ 
τος Ηλεκτρολόγων ΕΜΠ, α) στη θέση του Γενικού Διευ¬ 
θυντή του Κέντρου Εφαρμογώντων Τεχνολογιών Επικοι¬ 
νωνίας και Πληροφορίας (Κ.Ε.Τ.Ε.Π), με πενταετή θητεία 
και β) ως Πρόεδρο του Διοικητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 5430 (ΦΟΡ) 421 (5) 

Διορισμός του Κυριακίδη Δημήτριου α) στη θέση του Δι¬ 
ευθυντή του Εθνικού Ιδρύματος Ερευνών (ΕΙΕ) β) ως 
Προέδρου του Διοικητικού Συμβουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 9 του Ν. 1514/1985 «Ανάπτυξη της επι¬ 
στημονικής και τεχνολογικής έρευνας» (ΦΕΚ Α' 13). 

β. της παρ.3του άρθρου 22 του Ν. 2741/1999 «Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ ΑΊ 99). 

γ. της παρ.7 του άρθρου 1 του Ν. 2919/2001 «Σύνδεση 
έρευνας και τεχνολογίας με την παραγωγή και άλλες δια¬ 
τάξεις» (ΦΕΚ Α'128). 

δ. του Π.Δ. 226/1989 «Οργανισμόςτου Εθνικού Ιδρύμα¬ 
τος Ερευνών» (ΦΕΚΑ' 107) όπως έχει τροποποιηθεί με το 
Π.Δ. 347/1996 (ΦΕΚ Α'96). 

2. Τα πρακτικά της συνεδρίασης της 8ης Απριλίου 2005 
του Εθνικού Συμβουλίου Έρευνας και Τεχνολογίας 
(ΕΣΕΤ), αποφασίζουμε: 

Διορίζουμε τον Κυριακίδη Δημήτριο, Καθηγητή Τμήμα¬ 
τος Χημείας ΑΠΘ, α) στη θέση του Διευθυντή του Εθνικού 
Ιδρύματος Ερευνών (ΕΙΕ), με πενταετή θητεία και β) ως 
Πρόεδρο του Διοικητικού Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 38311/ΙΖ (6) 

Διορισμός μελών Διοικητικού Συμβουλίου του 
Οργανισμού Παιδικών και Εφηβικών Βιβλιοθηκών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 της υπ’ αριθμ. 1643 «Σύμ¬ 
βαση ίδρυσης Οργανισμού Παιδικών και Εφηβικών Βι¬ 
βλιοθηκών» η οποία κυρώθηκε με το Ν. 2174/22.12.1993 
(ΦΕΚ 210) «Κύρωση Σύμβασης μεταξύ του Ελληνικού Δη¬ 
μοσίου και της Εταιρείας Ίδρυσης Παιδικών και Εφηβικών 
Βιβλιοθηκών και άλλες διατάξεις». 

2. Τις διατάξεις του άρθρου 10 του Ν. 3260/6.8.2004 
(ΦΕΚ 151) «Ρυθμίσεις του συστήματος προσλήψεων και 
θεμάτων δημόσιας διοίκησης». 


3. Την από 29.11.2004 έγγραφη πρόταση της Εταιρείας 
Ίδρυσης Παιδικών και Εφηβικών Βιβλιοθηκών. 

4. Το γεγονός ότι από τις διατάξεις του Ν. 2174/1993 δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Διορίζουμε ως μέλη του Διοικητικού Συμβουλίου του 
Οργανισμού Παιδικών και Εφηβικών Βιβλιοθηκών τους 
παρακάτω: 

1. Μαρία Δούκα-Αποστολοπούλου του Γεωργίου, εκ- 
παιδευτικός-συγγραφέας. 

2. Φραγκίσκη Σταθάτουτου Γεωργίου, συγγραφέα παι¬ 
δικών βιβλίων. 

3. Δήμητρα Γιοκρούση-Κολς του Ελευθερίου, εκπαι- 
δευτικό-διευθύντρια 2 ου Ενιαίου Λυκείου Αθηνών. 

4. Θεοδώρα Λούφα-Τζοάννου του Νικολάου, συγγρα¬ 
φέα. 

5. Τάσο Αβέρωφτου Μιχαήλ, Πρόεδρο ΙδρύματοςΤοσί- 
τσα. 

6. Μαρίνο Γερουλάνο του Ιωάννη, πολιτικό μηχανικό, 
Πρόεδρο Μουσείου Μπενάκη. 

7. Λουκά Κυριακόπουλο του Μενελάου, πολιτικό μηχα¬ 
νικό και 

8. Γιώργο Ποταμιάνο του Αναστασίου, επιχειρηματία. 

Η θητεία των μελών του Διοικητικού Συμβουλίου είναι 

τριετής και αρχίζει από τη δημοσίευση της παρούσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 6502/15/14-στ (7) 

Εισαγωγή στη Σχολή Αστυφυλάκων της Ελληνικής Αστυ¬ 
νομίας κατόχων πτυχίων του άρθρου 31 παρ. 1 περ. α' 
του Ν. 3320/2005 (Α'- 48) κατά τα ακαδημαϊκά έτη 
2005-2006, 2006-2007 και 2007-2008 - Καθορισμός 
θέσεων. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου31 παρ. 1 περ. α' και β'εδά¬ 
φιο δεύτερο του Ν. 3320/2005 «Ρυθμίσεις θεμάτων για το 
προσωπικό του Δημοσίου και των Νομικών Προσώπωντου 
ευρύτερου δημόσιου τομέα και για τους Ο.Τ.Α.» (Α'- 48). 

2. Τις διατάξεις του άρθρου 1 παρ. 1 και 2 περ. α' του 
Ν. 2226/1994 «Εισαγωγή, εκπαίδευση και μετεκπαίδευση 
στις Σχολές της Αστυνομικής Ακαδημίας και στο Τμήμα 
Ανθυποπυραγών της Πυροσβεστικής Ακαδημίας και άλ¬ 
λες διατάξεις» (Α'-122). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν. 2081 /1992 (Α'-154) και 
αντικαταστάθηκε με το άρθρο 1 παρ. 2 εδάφ. α' του 
Ν. 2469/1997 (Α'-38). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

1. Στη Σχολή Αστυφυλάκων της Ελληνικής Αστυνομίας 
εισάγονται, κάθε ένα από τα ακαδημαϊκά έτη 2005-2006, 
2006-2007 και 2007-2008, σε ποσοστό 3% επί του αριθ¬ 
μού των εισαγομένων κατ’ έτος, κάτοχοι πτυχίου Β' κύ¬ 
κλου σπουδών ημερήσιου Τ.Ε.Ε. των τομέων Μηχανολο¬ 
γικού, Ηλεκτρολογικού, Ηλεκτρονικού, Κατασκευών, Οι¬ 
κονομίας και Διοίκησης, Ναυτικού και Ναυτιλιακού, 
Πληροφορικής - Δικτύων Η.Υ., Χημικών Εργαστηριακών 
Εφαρμογών, Υγείας και Πρόνοιας και Τομέα Γεωπονίας, 
Τροφίμων και Περιβάλλοντος και των αντίστοιχων προς 
αυτούς τομέων των πρώην Τ. Ε.Λ. ή των Ναυτικών Λυκείων 
που δεν υπάγονται στις διατάξεις της παρ. 7 του άρθρου 
2 του Ν. 2525/1997 (Α'-188), όπωςαντικαταστάθηκεμετις 
διατάξεις της παρ. 36 του άρθρου 14 του Ν. 2817/2000 
(Α'- 78) και όπως έχουν καθορισθεί με την υπ’ αριθμ. 
Φ. 153/8104/Β 6/26.1.2004 (Β'-167) απόφαση του Υπουρ¬ 


γού Εθνικής Παιδείας και Θρησκευμάτων. Κατά τον κα¬ 
θορισμό του αριθμού που αντιστοιχεί στο ως άνω ποσο¬ 
στό δεν λαμβάνονται υπόψη τα κλασματικά υπόλοιπα. 

2. Η υπ’ αριθμ. 6502/15/14-β' από 31.3.2005 (Β'- 447) 
απόφασή μας καταργείται. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2005 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΔΗΜΟΣΙΑΣ ΤΑΞΗΣ 

ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ ΓΕΩΡΓΙΟΣ ΒΟΥΛΓΑΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




